A Bizottság 215/96/EK rendelete

(1996. február 2.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3009/95/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel elfogadott, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében és az e rendelettel meghatározott jogoknak meg nem felelő, kötelező érvényű tarifális felvilágosításra a 2454/93/EGK bizottsági rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések összhangban vannak a Vámkódexbizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő, kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. február 2-án.

a Bizottság részéről

Mario Monti

a Bizottság tagja

[1] HL L 319., 1995.12.30., 1. o.

[2] HL L 256., 1987.9.7., 1. o.

[3] HL L 253., 1993.10.11., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | szerinti besorolás KN-kód | Indoklás |

(1) | (2) | (3) |

1.Készlet kosárlabdán alapuló labdajátékhoz, amely az alábbiakból áll:45 cm-nél kisebb átmérőjű fémgyűrű, amelyhez egy alján lyukas hálót erősítettek,ajtóra vagy falra függeszthető fatábla, amelyhez a fémgyűrűt hozzá lehet erősíteni. | 95039055 | A besorolást a Kombinált Nómenklatúra 1., 3. b) és 6. általános értelmezési szabályának rendelkezései, valamint a 9503, a 950390 és a 95039055 KN-kód megfogalmazása határozza meg. Az árucikk a 9506 vámtarifaszám értelmében nem minősül sportfelszerelésnek, különösen a mérete és konstrukciója miatt. |

2.Készlet kosárlabdán alapuló labdajátékhoz, amely az alábbiakból áll:műanyag doboz, amely az alábbi tételeket tartalmazza, és alapként szolgál a szerkezet számára, továbbá nehezékként vízzel vagy homokkal lehet feltölteni,45 cm-nél kisebb átmérőjű fémgyűrű, amelyhez egy alján lyukas hálót erősítettek,fatábla többszínű, festett mintával, amely az állványra erősítendő, és amelyhez a fémgyűrűt hozzá lehet erősíteni,műanyag csövekből álló állvány, amelynek magassága 1 m és 1,65 m között állítható. | 95039055 | A besorolást a Kombinált Nómenklatúra 1., 3. b) és 6. általános értelmezési szabályának rendelkezései, valamint a 9503, a 950390 és a 95039055 KN-kód megfogalmazása határozza meg. Az árucikk a 9506 vámtarifaszám értelmében nem minősül sportfelszerelésnek, különösen a mérete és konstrukciója miatt. |

3.Mercedes AMG gépkocsi mása, 1994-es modellév, szériában gyártott, 1:43 méretarány, lapra erősítve.A karosszéria öntött cink, és különféle jelzések vannak rajta.Egyes alkatrészek (pl. a fényszórók, a hátsó lámpák, az ablakkeretek) előrajzoltak.Minden egyéb alkatrész (pl. légterelő, ablaktörlő, ajtókilincs, külső visszapillantó tükör, kormánykerék) műanyagból készült. | 95039051 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9503, a 950390 és a 95039051 KN-kód megfogalmazása határozza meg. A termék kedvtelési célokat szolgáló, méretarányos modell. |

--------------------------------------------------